《塔儿头歌》
清代·弘历

深林大谷太古然，林有落叶谷有泉。泉渟叶积成锈水，渍泥蔓草相连牵。

草腐为壤壤生草，月长日引经霪潦。禹乘四载不敢问，付之地媪任湿湫。

高低罗列窣堵波，明驼负重愁若何。惊獐骇鹿每遁迹，猎骑纵射还得多。

南人款段忽见此，下马扶奴劳步履。岂绕舍利学苾刍，不报无道称君子。